laion/Wikipedia-Exotic huggingface dataset:
British Bull Dog (revolver)

British Bull Dog (inglise keelest 'Briti buldog') on Suurbritannia revolver. Relva töötas välja ja tõi 1872. aastal turule Birminghami ettevõte Webley & Scott ning see sai kiiresti populaarseks. Relva koopiaid hakati valmistama Ameerika Ühendriikides ja mitmes Euroopa riigis. British Bull Dogil on 64-millimeetrine raud, viielasuline trummsalv ning see laseb padruneid .442 Webley või .450 Adams. Webley tootis hiljem ka väiksemaid, .320 ja .380 revolvreid, kuid need ei kandnud British Bull Dogi nime. Charles J. Guiteau tegi 1881. aastal selle relvaga USA presidendile James Garfieldi atentaadi. Garfield elas rünnaku üle, kuid suri hiljem veremürgistusse. British Bull Dogi Belgia koopiad (1880. aastate lõpp) Belgia 140-aastane .44 Bull Dog koos uue laskemoonaga 1881. aasta karikatuur president Garfieldi mõrvarist Charles J. Guiteaust, kes hoiab käes Bull Dogi revolvrit 1881. aasta skits Guiteau relvast Guiteau originaalrelv, millega ta president Garfieldile atentaadi tegi Dowell, lk 68. Elman, Robert (1968). Fired in Anger: The Personal Handguns of American Heroes and Villains. Garden City, NY: Doubleday & Company. Barnes, Frank C. (1972). ".44 Bull Dog". Amber, John T. (toim). Cartridges of the World. Northfield, IL: DBI Books. Lk 170. ISBN 0-695-80326-3. Dowell, William Chipchase (1987). The Webley Story. Kirkland, WA: Commonwealth Heritage Foundation. Henrotin, Gerard (2013). "Bulldog" revolvers explained. Belgium: HLebooks.com.
Sonora kartell

Sonora kartell, tuntud ka kui Caro Quintero organisatsioon, oli Mehhiko kuritegelik kartell. Kartelli lagunemisel liideti see Tijuana ja Sinaloa kartellidega. 2007. aastal said Sonora kartellist, Colima kartellist ja Milenio kartellist Sinaloa kartelli harud. 2010. aastaks oli Sonora kartell laiali läinud. Ameerika Ühendriikide Narkootikumidevastase Võitluse Amet (DEA) pidas Sonora kartelli üheks vanimaks ja paremini väljakujunenud kartelliks. Sonora kartelli juhtis Guadalajara kartelli asutaja Rafael Caro Quintero vend Miguel Caro Quintero ning see tegutses Hermosillos, Agua Prietas, Guadalajaras ja Culiacánis, samuti Mehhiko osariikides Nayaritis, Sinaloas ja Sonoras. Sonora kartelli juured on Guadalajara kartellis, mis lagunes pärast selle kaasasutaja Miguel Ángel Félix Gallardo arreteerimist 1989. aastal. Sonora kartellil oli otsene seos Colombia narkokartellidega, kartell hoidis enda kontrolli all narkoteid USA California, Arizona, Texase ja Nevada osariiki. Rafael Caro Quintero arreteeriti 1985. aastal Costa Ricas seoses DEA eriagendi Enrique "Kiki" Camarena piinamise ja mõrvaga. Miguel Caro Quintero arreteeriti 1989. aastal, kuid arvati, et ta jätkas trellide taga kartelli juhtimist. 2007. aastaks oli Sinaloa kartell Sonora kartelli üle võtnud. Sonora kartell on arvatavasti üks esimesi kartelle, mis hakkas kokaiini tarnima Colombiast, eriti Cali kartelli käest. Kartell oli seotud peamiselt marihuaana kasvatamise ja levitamisega, kuid kõrvalfunktsioonide hulka kuulus ka metamfetamiini transport ja levitamine. Mehhiko põhjaosas baseeruv kartell vedas narkootikume USA Arizona, Texase ja California osariiki põhjapiiri piirkonnas asuvate rantšode võrgustiku abil, kus narkootikume enne saatmist hoiti. Sonora kartell oli konkreetselt seotud tegutsemisega Mehhiko Sonora osariigis Hermosillos ja Agua Prietas, vähem ka Jalisco osariigis Guadalajaras, Sinaloa osariigis Culiacánis ning Nayariti ja Durango osariigis. Mehhiko narkosõda Narkootikumidevastase Võitluse Amet Guadalajara kartell Richards, James R. (1998). Transnational Criminal Organizations, Cybercrime, and Money Laundering. CRC Press. lk 320. ISBN 978-0-8493-2806-0. Jesse Helms, toim. (1999). Mexican and American Responses to the International Narcotics Threat. U.S. Senate, Subcommittee on Western Hemisphere, Peace Corps, Narcotics and Terrorism of the Committee on Foreign Relations. lk 61, 136, 137. ISBN 978-0-7881-8008-8. Weiner, Tim (22. detsember 2001). "Suspect in Vast Drug Ring Held in Mexico; May Be Sent to U.S." New York Times (vaadatud 14.04.2008). Grayson, George W. (august 2007). "Mexico and the Drug Cartels". Foreign Policy Research Institute. Archived from the original on 09.03.2012. vaadatud 19.09.2010. "Miguel Angel Caro Quintero, Former Sonoran Cartel Boss, Convicted In Denver". Huffington Post. 04.02.2010. "DEA - Publications - Congressional Testimony - 09/12/96". United States Drug Enforcement Administration. September 12, 1996. Archived from the original on 08.10.1999. vaadatud 14.04.2008. Liddick, Donald R. (2004). The Global Underworld: Transnational Crime and the United States. Greenwood Publishing Group. Lk 33. ISBN 978-0-275-98074-0.
Laubere vald

Laubere vald (läti keeles Lauberes pagasts) on vald Lätis Ogre piirkonnas. Vald piirneb sama piirkonna Suntaži, Madliena, Ķeipene, Lēdmane ja Rembate vallaga. Valla pindala on 80 km². 2011. aasta seisuga elas seal 667 inimest. 2022. aastal oli elanikke 568. Valla keskuseks on Laubere küla. Vallamaja asub aadressil Ozolu iela 3, vallavanem on Andris Misters. Vald moodustati 1917. aastal, mil liideti Laubermuiža ja Ozolmuiža mõisavald. Tekkinud vald kandis nime Laubere-Ozoli vald. 1925. aastal nimetati see ümber Laubere vallaks. 1935. aastal oli Laubere valla pindala 81,9 km² ja seal oli 1107 elanikku. 1945. aastal moodustati vallas Laubere ja Ozoli külanõukogu; 1949. aastal vald likvideeriti. 1954. aastal liideti Laubere külanõukoguga likvideeritav Ozoli külanõukogu. 1990. aastal organiseeriti külanõukogu ümber vallaks. 2009. aastal liideti vald Ogre piirkonnaga. Kultuurimälestistest on riikliku kaitse all hiiepaik Ančiņi Kuradikivi juures. Kohaliku kaitse all on hiiepaik Lohukivi juures ja nuhtlemispaigad Āži mäel ning Bende luhal. Looduskaitse all on Ruķi tamm, Pavēņi tamm, Plintese tamm, Zarumi tammed ja Zarumi metsa tamm, lisaks kasvab vallas kuusteist nimetut põlispuud. 2011. aasta seisuga elas vallas 598 lätlast, 31 venelast, 21 valgevenelast, 8 ukrainlast, 7 poolakat ja 1 leedulane. Valla külad: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Ogres novads, vaadatud 25.05 2021 Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Latvijas īpaši aizsargājamām dabas teritorijām dabas datu pārvaldības sistēmā OZOLS Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Laubere vald – pildid, videod ja helifailid Wikimedia Commonsis
Markus Eisenschmid

Markus Eisenschmid (sündinud 22. jaanuaril 1995 Marktoberdorfis) on Saksamaa jäähokimängija, kes mängib ründajana Saksamaa kõrgliiga klubis Mannheimi Adler. Hooajal 2012–13 debüteeris ta Saksamaa esiliigas ESV Kaufbeureni meeskonnas. Seejärel suundus Põhja-Ameerikasse ja mängis kaks hooaega Western Hockey League'i klubis Medicine Hat Tigers. Aastatel 2015–2017 mängis ta American Hockey League'i klubis St. John's IceCaps ja hooajal 2017–18 samasse liigasse kuuluvas klubis Laval Rocket. 2018. aasta juunis naasis Eisenschmid Saksamaale ja liitus Adleriga. 2019. aastal tuli ta Adleriga Saksamaa meistriks. Saksamaa jäähokikoondise koosseisus osales Eisenschmid maailmameistrivõistlustel esmakordselt 2018. aastal. Tema õed Tanja ja Nicola on kuulunud Saksamaa naiste jäähokikoondisse. Markus Eisenschmid hockeydb.com lehel
François-Édouard Picot

François-Édouard Picot (10. oktoober 1786 Pariis – 15. märts 1868 Pariis) oli prantsuse maalikunstnik, kes maalis mütoloogilisi, religioosseid ja ajaloolisi teemasid. François-Édouard Picot sündis Pariisis 1786. aastal. Ta võitis 1813. aastal Prix de Rome'i ja saavutas edu 1819. aasta salongis oma uusklassikalise teosega "L'Amour et Psyché" (Louvre). Ta maalis teose "Neitsi kroonimine" Notre-Dame-de-Lorette'i kirikusse ja mitu teost Galerie des Batailles'sse. Ta eksponeeris oma teoseid Pariisi salongis aastatel 1819–1839. 1836. aastal Pariisi akadeemiasse valitud Picot löödi 1832. aastal rüütliks – Auleegioni ohvitseriks. Ta õppis François-André Vincenti ja Jacques-Louis Davidi käe all. "L'Amour et Psyché" (Amor ja Psyche, 1817) "Adélaïde-Sophie Cléreti portree" (umbes 1817) "Nicholas-Pierre Tiolieri portree" (umbes 1817) "Kuulutamine" "Sapphira surm" (1819) Püha Séverini kirik. Kaks laemaali Louvre'is (Musée des Antiques) "Couronnement de la Vierge" ("Neitsi kroonimine"), Notre-Dame de Loretto "L'Etude et le Génie dévoilent l'antique Egypte à la Grèce" (1827) "Cybèle protège contre le Vésuve les villes de Stabiae, Herculanum, Pompéi et Résina" (1832) "Léda" (1832) "Calais' piiramine" (1838) "Peste de Florence" (Grenoble'i muuseum) Tema õpilasi: Étienne-Prosper Berne-Bellecour Édouard Théophile Blanchard Louis Émile Benassit Jean-Achille Benouville François-Léon Benouville William-Adolphe Bouguereau Alexandre Cabanel Charles-Alexandre Coëssin de la Fosse Jean-Jacques Henner Louis Héctor Leroux Émile Lévy Gustave Moreau Léon Bazile Perrault Jules-Émile Saintin Jehan Georges Vibert Dictionnaire Historique de la France, Burt Franklin Bibliography and Reference Series, Volume II p. 1458 Cyclopædia of Biblical, Theological, and Ecclesiastical Literature, by John McClintock, James Strong, p.186, published 1895, Harper & Brothers Schools and Masters of Painting: With an Appendix on the Principal Galleries of Europe, p.439, by Alida Graveraet Radcliffe, published 1887, Appleton and company The Illustrated American, Volume 13. Illustrated American Publishing Company. 1893. Lk 460.
Ķeipene vald

Ķeipene vald (läti keeles Ķeipenes pagasts) on vald Lätis Ogre piirkonnas. Vald piirneb sama piirkonna Suntaži, Madliena, Laubere ja Taurupe vallaga, Sigulda piirkonna Mālpilsi vallaga ning Cēsise piirkonna Zaube vallaga. Valla pindala on 87 km². 2011. aasta seisuga elas seal 1038 inimest. Aastal 2022 oli elanikke 835. Valla keskuseks on Ķeipene küla. Vallavanem on Vilnis Sirsonis. Vallas asuvad järvedest Pečors pindalaga 102,6 ha ja Plauži järv pindalaga 95,6 ha. Suuremad jõed on Mazā Jugla ja selle lisajõgi Abze. Looduskaitse all on Vatrāne allee, Ķeipene hiidtamm, Ķeipene park ja 11 nimetut põlispuud. Aastal 1935 oli valla pindala 120 km². Aastal 1945 moodustati Ķeipene vallas Ķeipene ja Jaunķeipene külanõukogu. Vald likvideeriti aastal 1949. Aastal 1965 liideti Ķeipene külanõukoguga suurem osa likvideeritavast Kastrāne külanõukogust. Aastal 1990 organiseeriti külanõukogu ümber vallaks. 2009. aastal liideti vald Ogre piirkonnaga. Kultuurimälestistest on riikliku kaitse all Saliņase muinaskalmed ehk Kalmeküngas ja Šķērstēni linnamägi ning Kirikumäe hiiepaik. Klētnieki muinaskalmed, Kalnagauriņi muinaskalmed ehk Kalmeküngas, ning Skubiņi keskaegne kalmistu on regionaalse kaitse all. 2011. aasta seisuga elas vallas 934 lätlast, 64 venelast, 5 valgevenelast, 16 ukrainlast, 6 poolakat ja 7 leedulast. Valla külad: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Ogres novads, vaadatud 23.05 2021 Latvijas īpaši aizsargājamām dabas teritorijām dabas datu pārvaldības sistēmā OZOLS Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Ķeipene vald – pildid, videod ja helifailid Wikimedia Commonsis
Beretta M1915

Beretta M1915 on Itaalia poolautomaatpüstol, mida tootis Beretta. Selle konstrueeris ettevõtte peainsener Tullio Marengoni asenduseks püstolile Glisenti M1910, mis oli keerulise ja ebatöökindla ehitusega. Tegu oli Beretta esimese poolautomaatse püstoliga ning see väljastati esimeses maailmasõjas Itaalia armee sõduritele. Kokku toodeti aastatel 1915–1918 umbes 15 670 püstolit M1915 ning 56 000 püstolit M1915/1917. Mõned nendest olid kasutuses ka teises maailmasõjas. M1915 sarnaneb ehituse poolest teistele Beretta püstolitele, nt M1923, M1934, M1935, M1951, 70, 92, Cheetah ja M9. Itaalia: kuninglik armee.  Soome: ostis aastal 1940 1500 püstolit M1915/17. Leroy Thompson The Beretta M9 Pistol, p.07. "Beretta Model 1915 Semi-Automatic Service Pistol - Kingdom of Italy". Militaryfactory.com. Vaadatud 2. detsember 2018. "Revolvers & Pistols, part 4". 22. aprill 2018. "Small Arms of WWI Primer 037: Italian Beretta 1915 and 1917". YouTube. 25. oktoober 2016. Vaadatud 2. detsember 2018. "Beretta 1915: the First of the Beretta Pistols". YouTube. 22. juuni 2016. Vaadatud 2. detsember 2018.
Ķeipene

Ķeipene on küla (lielciems) Lätis Ogre piirkonnas, Ķeipene valla halduskeskus. Asula asub merepinnast 140 meetri kõrgusel ja jääb piirkonna keskusest Ogrest 44 ning Riiast 77 kilomeetri kaugusele. Külas on põhikool, rahvamaja, postkontor ja raamatukogu. Sinna jääb Ķeipene bussipeatus. Küla on tekkinud endise Jaunķeipene mõisa (Neu-Keipen) keskuse juurde. Arenema hakkas see pärast sealse raudteejaama avamist. Nõukogude perioodil rajati sinna Ķeipene sovhoosi keskasula. Aastal 2004 avati sealses jaamahoones kommunikatsioonikeskus ja kinomuuseum, mis on pühendatud Sergei Eisensteinile. Aastal 2000 valmis ka jaama juures olev tuletorni illustratsioon, mille juurde püstitati postkastid Jan Švankmajerile, Otar Iosselianile, Jean-Luc Godardile, Jos Stellingule, Luis Buñuelile ja teistele kinematograafia suurkujudele. Klētnieki muinaskalmed on muinsusmälestistena regionaalse kaitse all. Looduskaitse all on tamm ümbermõõduga 4,73 meetrit, pärn ümbermõõduga 3,67 ja kõrgusega 18 meetrit, raagremmelgas ümbermõõduga 2,19 ja kõrgusega 11 meetrit, tamm ümbermõõduga 4,07 ja kõrgusega 18 meetrit, tamm ümbermõõduga 4,34 ja kõrgusega 18 meetrit, Dauuria lehis ümbermõõduga 3,43 ja kõrgusega 14 meetrit, Dauuria lehis ümbermõõduga 3,07 ja kõrgusega 18 meetrit, Ķeipene hiidtamm ja Ķeipene park. Vietvārdu datubāze Autotransporta direcija Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 176. lk. ISBN 978-9984-38-698-0 Klētnieku senkapi Latvijas īpaši aizsargājamām dabas teritorijām dabas datu pārvaldības sistēmā OZOLS
Laubere

Laubere on küla (vidējciems) Lätis Ogre piirkonnas, Laubere valla halduskeskus. Asula asub merepinnast 85 meetri kõrgusel Abze jõe ääres ja jääb piirkonna keskusest Ogrest 32 ning Riiast 68 kilomeetri kaugusele. Külas on põhikool, kultuurimaja, postkontor ja raamatukogu. Sinna jääb Laubere bussipeatus. Lohukivi hiiepaik on kohaliku kaitse all olev muinsusmälestis. Looduskaitse all on pärn ümbermõõduga 3,87 ja kõrgusega 22 meetrit. Lauberet on esmamainitud 1567. aastal (Loburen). Tänapäevane asula rajati Nõukogude perioodil Ozolmuiža mõisa (Absenau) keskuse juurde kui samanimelise sovhoosi keskasula, sellal kui endine Laubere mõis jääb tänapäeval Krodzinieki külla. Vietvārdu datubāze Autotransporta direcija Dobumakmens - kulta vieta Latvijas īpaši aizsargājamām dabas teritorijām dabas datu pārvaldības sistēmā OZOLS Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
Mikkel Bødker

Mikkel Bødker (sündinud 16. detsembril 1989 Brøndbys) on Taani jäähokimängija, kes mängib Rootsi kõrgliigaklubis HV71 ründajana paremäärel. 2005. aastal liitus ta Rootsi klubiga Frölunda HC, mille meeskonnas debüteeris ta Rootsi kõrgliigas hooajal 2006–07. Seejärel siirdus ta Põhja-Ameerikasse, liitudes Ontario Hockey League'i klubiga Kitchener Rangers, kellega tuli hooajal 2007–08 liiga meistriks. 2008. aastal valis Phoenix Coyotes ta NHL-i draft '​is kaheksanda valikuna. Coyotesi meeskonnas debüteeris ta NHL-is hooajal 2008–09. Esimese värava lõi ta NHL-is 12. oktoobril 2008 mängus Anaheim Ducksi vastu. Debüüthooajal lõi Bødker liigas 11 väravat ja andis 17 väravasöötu. Coyotesis mängis Bødker kokku kaheksal hooajal. Individuaalselt oli tema edukaim hooaeg 2013–14, mil ta lõi NHL-is 19 väravat ja andis 32 väravasöötu. Hooaja 2012–13 esimeses pooles toimunud NHL-i tööseisaku ajal mängis Bødker Soome kõrgliigaklubis Lukko. 2016. aasta veebruaris siirdus Bødker Colorado Avalanche'i, kus mängis vaid hooaja lõpuni. Seejärel mängis ta kaks hooaega San Jose Sharksi (2016–2018) ja kaks hooaega Ottawa Senatorsi (2018–2020) ridades. 2020. aasta mais sõlmis ta kaheaastase lepingu Šveitsi kõrgliigaklubiga HC Lugano. 2022. aasta juunis sõlmis ta üheaastase lepingu HV71-ga. Taani jäähokikoondise koosseisus osales Bødker 2022. aasta taliolümpiamängudel. jäähoki Maailmameistrivõistlustel osales ta Taani koondise koosseisus esmakordselt 2009. aastal. "Mikkel Bödker klar för HV71". hv71.se. 26. juuni 2022. Vaadatud 25. juulil 2022. Mikkel Bødker NHL.com lehel Mikkel Bødker hockeydb.com lehel
Bodeo M1889

Bodeo M1889 (itaalia keeles Pistola a Rotazione, Sistema Bodeo, Modello 1889) on Itaalia revolver, mis sai nime Itaalia tulirelvakomisjoni juhi Carlo Bodeo järgi. Seda toodeti aastatel 1889–1931 paljudes Itaalia ja Hispaania relvatehastes. Bodeo revolver oli Itaalia armees kasutusel esimeses maailmasõjas, sõdadevahelise perioodi koloniaalsõdades ning teises maailmasõjas. Revolvrist on kaks varianti ning need erinevad üksteisest vaid väliselt. Miller, David (2007). Fighting Men of World War II, Volume I: Axis Forces--Uniforms, Equipment, and Weapons (Fighting Men of World War II). Stackpole Books. Lk 348. ISBN 0-8117-0277-4.
Markus Lauridsen

Markus Holton Lauridsen (sündinud 28. veebruaril 1991 Gentoftes) on Taani jäähokimängija, kes mängib kaitsjana Rootsi kõrgliiga klubis Malmö Redhawks. Aastatel 2010–2012 mängis ta United States Hockey League'i klubis Green Bay Gamblers. Hooaja 2012–13 esimeses pooles mängis ta Central Hockey League'i klubis Denver Cutthroats. Seejärel liitus ta American Hockey League'i klubiga Lake Erie Monsters, kus mängis kuni hooaja 2014–15 lõpuni. Hooajal 2015–16 mängis Lauridsen Rootsi esiliiga klubis AIK IF, hooajal 2016–17 Rootsi kõrgliiga klubis Leksands IF ja hooajal 2017–18 Saksamaa kõrgliiga klubis EHC München. 2018. aastal tuli ta Müncheniga Saksamaa meistriks. Aastatel 2018–2020 mängis ta Rootsi kõrgliigas kaks hooaega HV71 ridades. Seejärel liitus ta Redhawskiga. Taani jäähokikoondise koosseisus osales Lauridsen jäähoki maailmameistrivõistlustel esimest korda 2013. aastal. Tema vanem vend Oliver Lauridsen on samuti jäähokimängija. Markus Lauridsen hockeydb.com lehel
Suntaži vald

Suntaži vald (läti keeles Suntažu pagasts) on vald Lätis Ogre piirkonnas. Vald piirneb sama piirkonna Ogresgalsi, Laubere, Ķeipene, Tīnūži ja Rembate vallaga, Ropaži piirkonna Ropaži vallaga ning Sigulda piirkonna Mālpilsi vallaga. Valla pindala on 160 km². 2011. aasta seisuga elas seal 1938 inimest. Aastal 2022 oli elanikke 1633. Valla keskuseks on Suntaži küla. Vallavanem on Valdis Ancāns. Aastal 1935 oli Suntaži valla pindala 126 km². Aastal 1945 moodustati vallas Suntaži ja Jugla külanõukogu, ent aastal 1949 vald likvideeriti. Aastal 1954 liideti Suntaži külanõukoguga Jugla külanõukogu. Aastal 1990 organiseeriti külanõukogu ümber vallaks. 2009. aastal liideti vald Ogre piirkonnaga. Kultuurimälestistest on riikliku kaitse all Suntaži kirik ja selle altar, Kastrāne linnamägi ning Ķoderi linnamägi ehk Suure mehe säng. Regionaalse kaitse all on Anna mäe ehk Kirikumäe muinaskalmed. Kohaliku kaitse all on Suntaži mõisa hoonetekompleks (sealhulgas häärber, kaks lindlat, teenijate maja, aedniku maja ja meierei) ja Kirikuaseme muinasasula. Vald asub Kesk-Läti madalikul. Suurim jõgi on Mazā Jugla. Looduskaitse all on Akmeņkrogi pärn, Grunduļi tamm, Alejase tamm, Upespilsi lehis, Ezeri lehiserivi, Rautēni tamm, Kazase kõrtsi pärn ja Veckruspari tammed, lisaks kasvab vallas arvukalt nimetuid põlispuid. Valla lääneossa jääb osaliselt Lielie Kangari hoiuala. 2011. aasta seisuga elas vallas 1744 lätlast, 117 venelast, 35 valgevenelast, 8 ukrainlast, 8 poolakat ja 5 leedulast. Valla külad: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Ogres novads, vaadatud 25.05 2021 Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts Latvijas īpaši aizsargājamām dabas teritorijām dabas datu pārvaldības sistēmā OZOLS Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Suntaži vald – pildid, videod ja helifailid Wikimedia Commonsis
Hrotovice

Hrotovice (saksa keeles Hrottowitz) on linn Tšehhis Vysočina maakonnas Třebíči ringkonnas. Hrotovise asub Třebíčist umbes 17 km ja Jihlavast ligikaudu 47 km kagus. Hrotovice paikneb merepinnast 417 meetri kõrgusel. Hrotovicet on esmamainitud 1228. aastal. Hrotovices on sündinud tšehhi kunstnik František Bohumír Zvěřina (1835–1908). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Hrotovice Místopisný průvodce po České Republice Z historie Hrotovice : Oficiální web města Zvěřina František Bohumír Kraj Vysočina
Sebastian Dahm

Sebastian Dahm (sündinud 28. veebruaril 1987 Kopenhaagenis) on Taani jäähokimängija, kes mängib väravavahina Austria kõrgliiga klubis Klagenfurt AC. Aastatel 2005–2008 mängis Dahm Ontario Hockey League'is. Hooajal 2008–09 mängis ta American Hockey League'i klubis Syracuse Crunch ja ECHL-i klubis Johnstown Chiefs. Hooajal 2009–10 mängis ta ECHL-i klubis Alaska Aces ja International Hockey League'i klubis Bloomington PrairieThunder. Aastatel 2011–2015 mängis Dahm Taani kõrgliiga klubis Rødovre Mighty Bulls. Hooajal 2014–15 oli Dahm Taani kõrgliigas parima tõrjeprotsendiga väravavaht (92,7%). Aastatel 2015–2017 mängis ta Austria kõrgliiga klubis Graz99ers ning oli mõlemal hooajal liigas parima tõrjeprotsendiga väravavaht (vastavalt 93,1% ja 93,3%). 2017. aastal liitus ta Saksamaa kõrgliiga klubiga Iserlohn Roosters, kus mängis kaks hooaega. Hooajal 2019–20 mängis ta Saksamaa kõrgliigas Berliini Eisbäreni ridades. 2020. aastal liitus ta Klagenfurtiga. 2021. aastal tuli Dahm klubiga Austria meistriks. Hooajal 2020–21 oli ta Austria kõrgliigas parima tõrjeprotsendiga värvavaht (93,1%) ja lasi kõikidest väravavahtidest endale lüüa keskmiselt kõige vähem väravaid mängus (1,81). Dahm valiti hooaja väärtuslikumaks mängijaks ja hooaja sümboolsesse koosseisu. Taani jäähokikoondise koosseisus osales jäähoki maailmameistrivõistlustel esmakordselt 2009. aastal. https://www.eliteprospects.com/player/3926/sebastian-dahm (vaadatud 25.5.2021) Sebastian Dahm portaalis hockeydb.com
Het Scheur

Het Scheur on Reini-Maasi-Scheldti delta haru Lõuna-Hollandis, mis voolab Oude Maasi ja Nieuwe Maasi harude ühinemiskohast mööda Rozenburgi ja Maassluisi linnu läände. See jätkub Nieuwe Waterwegina, kuni suubub Põhjamerre.  Het Scheur – pildid, videod ja helifailid Wikimedia Commonsis